google/wiki40b huggingface dataset:
ליטל ג'ו

ליטל ג'ו 1

בניית הגרסה הראשונה של הליטל ג'ו (ליטל ג'ו 1) החלה עם תכנון תוכנית מרקורי, תוכנית החלל המאוישת הראשונה של ארצות הברית, והתבססה על תכנונים קודמים של מקסים פאגט ופאול פורסר. מטרת המשגר הייתה לאפשר את בחינת מערכת המילוט של חללית המרקורי ואת מערכת המצנחים והנחיתה שלה, כל זאת בעלות הזולה ביותר. מחירם של המשגרים האחרים שתוכננו לשימוש בתוכנית, המרקורי-רדסטון והאטלס, עלו מיליון דולר ו-2.5 מיליון דולר (בהתאמה), והיו יקרים מדי לשימוש בטיסות המבחן של החללית (שמטרתם הייתה לבחון את מערכות החללית בעת הנחיתה והשיגור ולא בטיסה מסלולית - עבור משימות מבחן אלו השתמשו במרקורי-רדסטון ובאטלס). על ידי שילוב מאיצי דלק מוצק קיימים לשלב ראשון לא-מונחה התקבל משגר השווה בעוצמתו למרקורי-רדסטון, אך בחמישית ממחירו.
הליטל ג'ו 1 כלל שילוב של מאיצי דלק מוצק שכבר היו בייצור: 2 עד 4 מאיצים מסוג קסטור או פולוקס (259 קילו ניוטון למשך 37 שניות כל אחד) יחד עם 1-4 מאיצים מסוג ריקרוט (167 קילו ניוטון למשך 1.53 שניות כל אחד) שסיפקו עוד דחף ברגע ההתרוממות. משקל המשגר היה תלוי במספר המאיצים מכל סוג, ונע בין 11 ל-18 טון. מאיצי הקסטור והפולוקס הופעלו בשני אופנים: או כולם בבת אחת בעת השיגור, או בשני שלבים כדי להאריך את זמן הטיסה.
הליטל ג'ו היה למעשה מעין גליל שבתחתיתו גומחות, אליהן ניתן היה להכניס את המאיצים. גובה הגליל היה כ-7.5 מטרים וקוטרו כ-2 מטרים. יחד עם חללית המרקורי ומערכת המילוט, שהורכבו בראש הגליל, הגיע גובה הליטל ג'ו ל-15 מטרים. בתחתית הגליל הורכבו 4 כנפונים שייצבו את המשגר בעת הטיסה. הליטל ג'ו 1 נבנה על ידי חטיבת הטילים של נורת' אמריקן אוויאיישן, שזכתה בחוזה לייצורו בדצמבר 1958.

ליטל ג'ו 2

הליטל ג'ו 2 פותח מאותו קונספט של הליטל ג'ו 1, תוך התאמתו לצורכי חללית האפולו, ששקלב פי 10 מחללית המרקורי. בתחילת 1962 פירסמה נאס"א מכרז לבניית 5 משגרי ליטל ג'ו 2, בו זכתה חברת קונבאייר האמריקאית שהציעה לבנות את המשגרים תמורת 4.4 מיליון דולר.
גרסה זו הליטל ג'ו נועדה לבחון את צירוף ה-CSM (תא הפיקוד + תא השירות) של חללית האפולו, שבטיסות מבחן אלו שקלו כ-15 טון (החלליות המבצעיות שקלו כ-50 טון). כדי להשיג מספיק דחף, הוחלפו מאיצי הפולוקס והקסטור ב-1 עד 6 מאיצים מסוג אלגול 1D ‏(465 ק"נ למשך 40 שניות כל אחד) שפותחו במקור עבור טיל הסקאוט. כמו קודמו, המשגר כלל גם עד ל-6 מאיצים מסוג ריקרוט.
כמו בגרסתו הקודמת, ניתן היה להתאים את סוג ומספר המאיצים של המשגר בהתאם לצורכי המשימה, ועל כן משקלו (לא כולל חללית האפולו) נע בין 15 טון ל-48 טון. כמו כן ניתן היה להפעיל את המאיצים בשלבים, על מנת להגדיל את זמן הטיסה.
קוטר הליטל ג'ו 2 היה 3.9 מטרים (כקוטר חללית האפולו) וגובהו היה כגובה מאיץ האלגול - 10 מטרים. יחד עם חללית האפולו מערכת המילוט בחרטומו הגיעה גובה המשגר ל-26 מטרים.
כמו הליטל ג'ו 1, גם הליטל ג'ו 2 היה גליל בעל 7 תאים שעברו בתוכו ולאורכו: אחד במרכז ו-6 סביבו במעגל. בכל תא ניתן היה להכניס או מאיץ אלגול יחיד או בין 1 ל-3 מאיצי ריקרוט. בתחתית הגליל הורכבו 4 כנפונים לייצוב המשגר בעת טיסתו.
פיקניק בשולי הדרך

"האזור"

הספר מבוסס על הרעיון של ביקור חייזרים בכדור הארץ, הביקור הותיר אחריו שישה "אזורים" שבהם מתרחשות תופעות טבע לא מוכרות לאנושות שחלקן מסוכנות לאדם, כגון אזורים בהם הכבידה גדולה בהרבה מהכבידה הרגילה של כדור הארץ או "גז קולואידי" שמסוגל לחדור דרך מתכת ולהמיס עצמות. בתוך האזורים גם חפצים עם תכונות "על-טבעיות", כגון צמידים המשפרים את הבריאות או מקורות אנרגיה אינסופיים. שטח האזור הוא קבוע ואף אנומליה לא יוצאת ממנו. הממשל סגר את האזור ולא מאשר כניסה של אזרחים אליו עקב הסיכון הרב. עם זאת, מסביב לאזורים הללו מתפתחת קהילה של "סטאלקרים" שהם אנשים החודרים באופן לא חוקי לאזור ומסכנים את חייהם בשביל להוציא החוצה חפצים בעלי תכונות "על-טבעיות" בשביל רווח. סטאלקרים מכירים היטב את האזור ובעלי אינסטינקטים ותגובות מעולות, אך חלקם הגדול בכל זאת נהרג או נפצע קשה באזור. על אף שלא נמצאו קרינה מסוכנת או כימיקלים רעילים באזור, ילדים של סטוקרים נולדים לרוב עם מוטציות קשות.

עלילה

פרק זה לוקה בחסר. אנא תרמו לוויקיפדיה והשלימו אותו.  
הרומן עוקב אחר גיבור הסיפור רדריק "רד" שוהארט במשך-8 שנים, מגיל 23 עד גיל 31, שאת רוב הזמן הוא יושב בכלא על היותו סטאלקר. פעילותו מתרכזת באחד האזורים במדינה בדיונית חסרת שם דוברת אנגלית, ליד עיר "הרמונט" שהאזור הפך לחלקה ורוב האוכלוסייה שלה פונה.
נפרולוגיה

נפרולוגיה (בכתיב לועזי: Nephrology) היא ענף ברפואה הפנימית וכן ברפואת ילדים העוסק בתפקוד ובמחלות של הכליות.
נפרולוגיה היא הלחם של המילים היווניות נפרוס (ביוונית: νεφρός), שפירושה, "כליה", ולוגיה (ביוונית: λογία) שפירושה "תורה". המרכיב הפעיל בכליה הוא הנפרון (כל כליה מורכבת ממיליוני נפרונים).
נפרולוגיה עוסקת באבחון ובטיפול של מחלות כליה, בעיות מבניות בכליה ומחלות כרוניות שמשפיעות על הכליה (כגון סוכרת). הכליות הן איבר חשוב מאוד בגוף האדם, ויש להן תפקידים פיזיולוגיים רבים. בהיעדר תפקוד מלא של הכליות, מתפתחים סיבוכים הקשורים בבריאות (כגון אנמיה, מחלות עצם ומחלות אלטרוליטריות). מחלות כליה מהוות גורם סיכון להתפתחות אירועים קרדיו-וסקולריים.
נפרולוג הוא מומחה ברפואה פנימית או רפואת ילדים שגם עבר התמחות בנפרולוגיה. הנפרולוג מטפל במטופלים עם מחלות כליה כרונית, מחלת כליות חריפה, חולים במצב כליות סופני הנזקקים לטיפול בדיאליזה ובמטופלים שעברו השתלת כליה. ענף נוסף בו מטפלים רופאים נפרולוגים הוא יתר לחץ דם.

Kidney Disease Improving Global Outcomes ‏(KDIGO)

גוף שנוסד ב-2003 ומטרתו לשפר את הטיפול ותוצאות הטיפול במטופלים עם מחלות כליה בכל העולם על ידי פיתוח והוצאה לפועל של קווי מנחה קליניים גלובליים. 
גוף זה אמנם יוסד בארצות הברית אבל כיום הוא מנוהל בצורה בינלאומית, ומשלב מומחים בתחום הנפרולוגיה ממדינות שונות.

The European Renal Association

האגודה האירופאית לכליה, הוא גוף שמונה כ-7,000 חברים. הגוף הוא גוף שנרשם בממלכה המאוחדת אך הוא פועל ברחבי אירופה והמזרח התיכון. מטרות האגודה הן לקדם את המחקר המדעי והעבודה הקלינית בנפרולוגיה, דיאליזה, השתלת כליה, יתר לחץ דם ותחומים הקשורים בזה.
סיווג ארנה-תומפסון

סיווג ארנה-תומפסון (Aarne-Thompson classification system) הוא כלי מחקרי המשמש באתנופואטיקה לסיווג מוטיבים עלילתיים של מעשיות. במרכז השיטה נמצא קטלוג ממוספר של מוטיבים חוזרים, שלפיהם מסווגות האגדות. את השיטה והקטלוג יצרו חוקר הפולקלור הפיני אנטי ארנה (Antti Aarne;‏ 1867 – 1925) וחוקר הפולקלור האמריקאי סטית תומפסון (Stith Thompson;‏ 1885 – 1976). הקטלוג הבסיסי פורסם על ידי ארנה ב-1910 בגרמנית ותורגם לאנגלית ב-1928 על ידי תומפסון, שגם הרחיב אותו. במהדורה מ-1961 נקבע מספור המוטיבים לפי מספרים המתחילים בתחילית AT. ב-2004 האנס-יורג אוטר (Hans-Jorg Uther) פרסם מדריך מעודכן ומורחב של הסיווג הנקרא מאז סיווג ארנה-תומפסון-אוטר. 
קטלוג המוטיבים מתבסס על מחקר של יותר מ-2,500 אגדות, מעשיות וסיפורי עם ממקורות אירופיים בעיקר ומספר מקורות מהמזרח התיכון, אפריקה ואסיה.

השיטה

השיטה מקבצת סיפורי עם וסיפורי מעשיות בהתאם לקו העלילה הכללי; כך מקובצים יחדיו סיפורים בעלי מאפייני עלילה דומים או סדרת אפיזודות דומה. שיטה זו תלויה במידה רבה באותם מאפיינים שבהם בחרו המסַווגים להתמקד.
כך למשל, סיפורים כמו "סינדרלה" – שבה גיבורה נרדפת, בעזרתה של פיה טובה או עוזר קסום אחר, נוכחת באירוע (אחד או יותר) שבו היא זוכה באהבתו של נסיך ומוכרת ככלתו האמיתית – מסווגים כסוג מספר AT 510: "הגיבורה הנרדפת". חולשתה של שיטת סיווג זו נעוץ בעובדה כי היא מסווגת רק מספר חלקים קטן מן העלילה כמוטיבים. הסיפור "פעמונית", לדוגמה, מסווג כסוג 310 AT (המשרתת במגדל), אבל העלילה נפתחת בכך שיש דרישה לתינוק כתמורה לרכוש שנגנב (מוטיב לא מסווג). כך, סיפורי מעשיות אחרים הנפתחים בדרישה לילד כתמורה לרכוש שנגנב, אולם קו העלילה הראשי שונה מזה של פעמונית, לא יסווגו כמספר 310 AT. מנגד, סיפורים שהפתיח לעלילתם שונה לחלוטין מפעמונית, אולם המוטיב המרכזי בהם הוא המשרתת הכלואה במגדל, יסווגו תחת אותו סוג עלילה.
בהדגשת האלמנט המרכזי המשותף ככלי לסיווג, מתעלמת שיטת סיווג זו מן הצבע והפרטים המיוחדים לכל עלילה. זו גם הביקורת המרכזית על השיטה, שהדובר העיקרי שלה היה חוקר הפולקלור הרוסי ולדימיר פרופ, שיצר שיטת סיווג אחרת ב-1920. פרופ סיווג את המעשיות באמצעות התפקיד של כל דמות בעלילה והפעולה שנעשתה על ידה, וכך הגיע למסקנה כי סיפור מורכב מעד-31 מרכיבים ושמונה סוגי דמויות.

סיווג ATU של האנס-יורג אוטר

במהלך השנים, נוספו שיטות סיווג נוספות המבוססות על שיטת הסיווג ארנה-תומפסון ובאות לתקן או להשלים אותה. השיטה המקובלת ביותר כיום היא זו שעדכן והרחיב האנס-יורג אוטר (גר') ב-2004, והידועה כסיווג ATU (ראשי תיבות של Aarne-Thompson-Uther). אוטר ציין כי רבים מהתיאורים של סיווג ארנה-תומפסון היו שטחיים ושהמערכת המקורית לא מאפשרת הרחבות.

שימוש בשיטה זו בחקר הפולקלור בארץ

מספר חוקרי פולקלור ישראלים עשו שימוש בשיטת סיווג זו במחקריהם על פולקלור יהודי וערבי בארץ, כמו חיים שוורצבוים למשל, וכן גם דב נוי, תלמידו של סטית תומפסון, שהקים את ארכיון הסיפור העממי בישראל (אסע"י), והטמיע את מפתח הטיפוסים ארנה-תומפסון בעבודותיו ובקרב תלמידיו.
יבהן חצ'רידי

קריירה

חצ'רידי החל את קריירת הכדורגל שלו במועדון הכדורגל אולקום בעיר הולדתו. הוא גדל במחלקת הנוער שלה וב-2005 קודם לקבוצה הבוגרת. בשנת 2006 הושאל לקבוצת ווהלין לוצק, בה שיחק עונה אחת. בתום עונת 2006/2007 רכשה קבוצת וולהין לוצק את כרטיס השחקן של חצ'רידי, רק כדי למכור אותו כעבור כמה חודשים לדינמו קייב. בספטמבר 2008 ערך חצ'רידי את משחק הבכורה שלו במדי דינמו קייב. בעונת 2008/2009 חצ'רידי הפך לשחקן מההרכב הקבוע של דינמו קייב. במאי 2018 עזב את דינמו וחתם בקבוצה היוונית פאוק סלוניקי.

נבחרת

בנבחרת הלאומית של אוקראינה משחק חצ'רידי מאז אוקטובר 2009. משחקו הראשון במדי הנבחרת היה משחק מול אנגליה במסגרת מוקדמות מונדיאל 2010. חצ'רידי היה בסגל נבחרת אוקראינה ליורו 2012 וליורו 2016. בשני הטורנירים שותף בכל משחקי הנבחרת.
הלמה של אוקלידס

בתורת המספרים, הלמה של אוקלידס היא למה בסיסית הקובעת שאם מספר ראשוני מחלק מכפלה של מספרים שלמים, הוא בהכרח מחלק את אחד מגורמיה. השימוש המרכזי ביותר בלמה הוא להוכחת המשפט היסודי של האריתמטיקה.
הלמה נקראת על שמו של המתמטיקאי היווני בן המאה ה-3 לפנה"ס אוקלידס, שהלמה מופיעה כמשפט ה-30 בכרך השביעי של ספרו יסודות.

דוגמה

המכפלה  מתחלקת בראשוני 3, ולכן לפי הלמה 3 מחלק את 2 או את 15. במקרה הזה 3 מחלק את 15.
המשפט אינו בהכרח נכון כאשר המחלק הוא מספר פריק. 4 מחלק את המכפלה , אבל לא מחלק את 2 או את 6.

הוכחה

הלמה של אוקלידס. אם  ראשוני ו- אז  או .
נגדיר  (מחלק משותף מקסימלי). d מחלק של p ולכן מהגדרת הראשוניות d=1 או d=p. אם d=p אז מכיוון ש- נקבל  כפי שרצינו להוכיח. על כן נניח ש-d=1, כלומר a ו-p מספרים זרים. לפי אלגוריתם אוקלידס קיימים n ו-m שלמים כך ש-. נכפיל שוויון זה ב-b:‏ . p מחלק הן את ab והן את עצמו ולכן  כפי שרצינו להוכיח.

המשפט ההפוך

משפט. אם  מקיים שלכל  ו- כך ש-, מתקיים  או , אזי  ראשוני.
נניח שלכל a ו-b שלמים, אם  אז  או . יהי  פירוק של p. בפרט  ולכן נניח ללא הגבלת הכלליות ש-. מכאן שקיים e שלם כך ש-. נצמצם ב-c:‏ .‏ d מחלק של 1 ולכן . כלומר  הוא פירוק טריוויאלי ו-p בהכרח ראשוני.

הכללות

באינדוקציה ניתן להרחיב את המשפט למספר כלשהו של גורמים במכפלה.
בתחום שלמות כללי איבר ראשוני מוגדר כאיבר שמקיים את הלמה של אוקלידס. הוכחת הכיוון ההפוך מדגימה שאיבר ראשוני הוא בהכרח אי-פריק (לא ניתן להצגה כמכפלה של גורמים לא הפיכים). לעומת זאת בתחום שלמות כללי איבר אי-פריק אינו בהכרח ראשוני. למשל ב- 2 אי-פריק, אבל אינו ראשוני כי אינו מחלק אף אחד מן הגורמים במכפלה: .
בניסוח אלגברי הלמה של אוקלידס קובעת שבחוג המספרים השלמים כל איבר אי-פריק הוא ראשוני. טענה זו נכונה בכל תחום פריקות יחידה ובאופן כללי יותר בכל תחום gcd. כך למשל הלמה של אוקלידס תקפה גם בחוג הפולינומים במקדמים שלמים כשאת תפקיד הראשוניים תופסים הפולינומים האי-פריקים. תחום שלמות הוא תחום פריקות יחידה אם ורק אם מתקיימת בו הלמה של אוקלידס ואין בו סדרות אינסופיות יורדות של מחלקים אמיתיים.
קוואזי-חבורה

באלגברה מופשטת, קוואזי-חבורה (מאנגלית: Quasigroup) היא מבנה אלגברי בעל פעולה בינארית אחת, שבו פעולות הכפל באיבר מימין ומשמאל הן הפיכות. לוח הכפל של קוואזי-חבורה הוא ריבוע לטיני, וכל ריבוע לטיני הוא לוח הכפל של קוואזי חבורה. קוואזי-חבורה עם יחידה נקראת לולאה. לולאה אסוציאטיבית היא חבורה.
כל קוואזי-חבורה איזוטופית ללולאה. אם לולאה איזוטופית לחבורה אז היא איזומורפית אליה.

הגדרה

קבוצה Q עם פעולה בינארית  נקראת קוואזי-חבורה אם לכל  קיימים פתרונות יחידים למשוואות . פתרונות אלו מסומנים כ-.
בכל קוואזי-חבורה מתקיימות אם כן הזהויות הבאות: . מנגד, זהויות אלו מאפשרות להגדיר קוואזי-חבורה: קבוצה Q עם שלוש פעולות בינאריות  אשר איבריה מקיימים את הזהויות לעיל היא קוואזי-חבורה.
דרך נוספת להגדיר קוואזי-חבורה היא בעזרת ריבועים לטיניים: זהו ריבוע בגודל n-על-n בו מסודרים n איברים בשורות ובעמודות, כך שכל איבר מופיע פעם אחת בדיוק בכל שורה ועמודה. קל לראות שכל ריבוע כזה מהווה לוח כפל של קוואזי-חבורה, ושלוח הכפל של כל קוואזי-חבורה הוא ריבוע לטיני (כאשר משמיטים את עמודות האיברים המוכפלים).
קוואזי-חבורה עם איבר יחידה, היינו איבר  המקיים , נקראת לולאה.

איזוטופיה

שתי קוואזי-חבורות  נקראת איזוטופיות אם קיימות שלוש העתקות הפיכות  כך ש- (הכפל בקוואזי-חבורות Q ו-'Q בהתאמה). ברמת הריבועים הלטיניים, איזוטופיה פירושה התמרת שורות ועמודות הריבוע. במקרה 'Q=Q, ההעתקות כלעיל נקראות אוטוטופיה; קבוצת האוטוטופיות של קוואזי-חבורה נתונה היא חבורה ביחס לפעולת ההרכבה.
כל קוואזי-חבורה איזוטופית ללולאה: מתקיים , כאשר  היא הלולאה הנבנית מבחירת שני איברים  והגדרת הפעולה  על אותה הקבוצה Q, כך שמתקיים . האיזוטופיה נתונה אם כן על ידי .
מונח האיזוטופיה מאבד משמעות כאשר מדובר בחבורה - שתי חבורות איזוטופיות הן גם איזומורפיות, לפי משפט שהוכיח אלברט. ביתר כלליות, אם לולאה איזוטופית לחבורה, היא גם איזומורפית אליה.
בניהו שמואלי

ביוגרפיה

נולד וגדל בירושלים, בנו של המקובל הרב שלום שמואלי. בגיל 11 החל ללמוד בישיבת פורת יוסף. למד אצל הרבנים יהודה צדקה ובן-ציון אבא-שאול. בהפסקת הצהריים למד עם המקובל הרב יוסף וולטוך, ונסע מדי שבוע לרב מאיר אבוחצירא באשדוד.
לאחר שנישא למד בכולל פורת יוסף. לאחר פטירת הרב מרדכי שרעבי (ה'תשמ"ד, 1983), הזמינו אביו לפתוח כולל אברכים בישיבת "נהר שלום". כיום הוא עומד עם אביו בראשות הישיבה בשכונת נחלאות בירושלים.
במשך שנים למד קבלה במוצאי שבת עם הרב יצחק כדורי.
מסוף שנות ה-90 מסר שיעורים בערוץ דר וסוחרת כמקדים לרב עובדיה יוסף. מדי יום ראשון מוסר שיעור בספר הזוהר על פרשת השבוע המועבר בלוויין, ובשידור חוזר ברדיו קול ברמה.
קונצ'יטה מרטינס

גביע הפדרציה

בשנת 1989 הגיעה מרטינס לשלב הגמר, ביחד עם ארנצ'ה סנצ'ס ויקאריו ונבחרת ספרד בטניס נשים, במסגרת גביע הפדרציה, אך הן הפסידו לנבחרת ארצות הברית בטניס נשים (כריס אוורט, מרטינה נברטילובה, זינה גריסון ופם שרייבר) 3-0 . שנתיים לאחר מכן, בשנת 1991, היא סייעה לנבחרת ספרד בטניס נשים לזכות לראשונה בגביע הפדרציה ביחד עם סנצ'ס ויקאריו לאחר ניצחון 1-2 על נבחרת ארצות הברית (ג'ניפר קפריאטי, מרי ג'ו פרננדז, ג'יג'י פרננדז וגריסון) ואחר כך גם בשנים 1993, 1994, 1995 ו-1998.
ולדיסלב ביקנוב

ביוגרפיה

נולד בלבוב שבאוקראינה. בגיל 5 עלה לישראל עם משפחתו ולמד את ההחלקה בארץ. ביקנוב מתגורר בקריית שמונה.

2014

באליפות אירופה שנערכה בדרזדן שבגרמניה הוא סיים במקום 10 בתחרות ל-500 מטר, במקום 9 בתחרות ל-1000 מטר ובמקום 10 בתחרות ל-1500 מטר.
באולימפיאדת החורף (סוצ'י 2014) זכה לכבוד לשאת את דגל המדינה בטקס הפתיחה של המשחקים. הוא הספורטאי (גבר) הראשון המתחרה בישראל באולימפיאדת החורף בענף זה.
בתחרות ל-1000 מטר לא עבר את שלב המוקדמות וסיים במקום ה-24 ובתחרות ל-1500 מטר הגיע לשלב חצי הגמר וסיים במקום ה-25.

אלוף אירופה

באליפות אירופה שנערכה בדודרכט שבהולנד זכה ביקנוב במדליית זהב בתחרות ל-3000 מטר ובכך היה למחליק הקרח הישראלי הראשון שזכה בתואר זה. הוא הקדים את האלוף האולימפי וגדול מחליקי הקרח ויקטור אן מרוסיה. נוסף לכך, הוא סיים במקום 6 בתחרות ל-500 מטר ול-1000 מטר, ובמקום 19 בתחרות ל-1500 מטר.

אלוף אירופה

באליפות אירופה שהתקיימה בדרזדן גרמניה בינואר 2018 זכה ביקנוב ב-3 מדליות, אחת מכל סוג. מדליית זהב, בתחרות ל-3000 מטר בתוצאה של 5:02.882 דקות, מדליית כסף בניקוד הכללי (52 נק') ומדליית ארד בתחרות ל-1500 מטר בתוצאה של 2:15.432 דקות. נוסף לכך, הוא סיים במקום חמישי לאחר שניצח את גמר ב' בתחרות ל-500 מטר בתוצאה של 41.229 שניות, שהייתה מהירה מאלה של המתחרים בגמר א'.

אולימפיאדת פיונצ'אנג

במקצה הראשון בו השתתף באולימפיאדת פיונגצ'אנג, מקצה 1,500 מטרים (שנחשב למקצה החזק שלו), נפסל ביקנוב בשלב המוקדמות לאחר שהשופטים קבעו שדחף מחליק קנדי.
דיאגרמת פיינמן

דיאגרמת פיינמן היא ייצוג של תהליכים בתורת השדות הקוונטית באמצעות מסלולי חלקיקים. היא הומצאה על ידי הפיזיקאי האמריקאי ריצ'רד פיינמן והוצגה לראשונה בשנת 1949. דיאגרמה זו, נתנה הסבר ויזואלי פשוט יחסית להבנה של תופעה מורכבת בפיזיקת חלקיקים.

פיתוח הדיאגרמה

ריצ'רד פיינמן קיבל את ההשראה לדיאגרמות אלה בעקבות הפלקסגון שהוצג לו על ידי ארתור סטון בשנת 1939. הוא בנה דיאגרמה המראה כיצד ניתן לעבור בין צדדיו השונים של פלקסגון בעל שישה צדדים המכונה הקספלקסגון.
מקרה זה הוא דוגמה לדרך בה שעשועי מתמטיקה יכולים להוביל להתפתחויות בתחום המדע.

ייצוג פשוט של תהליכים פיזיקליים

הדיאגרמה מאפשרת לראות תהליכים פיזיקליים בצורה ויזואלית, שבלעדיה היו נדרשות נוסחאות רבות ומסובכות לתפישה מהירה. בנוסף, בדיאגרמה מתוארות האינטראקציות בצורה גרפית פשוטה כקווים וצמתים, כאשר גם בוזונים, המייצגים שדות, מיוצגים כחלקיקים לפשטות השרטוט.

תנועה נגד ציר הזמן

בדיאגרמת פיינמן, האנטי-חלקיקים (לדוגמה הפוזיטרון) נעים בניגוד לציר הזמן וכביכול נעים אחורה בזמן. פיינמן פרש זאת ממשוואת דיראק לפיה לאנטי-חלקיקים יש מסה וספין זהים לזה של החלקיק הרגיל, אך המטען החשמלי שלהם הפוך. משוואה זו הובילה לתוצאה לפיה לאנטי-חלקיקים יש אנרגיה שלילית. פיינמן השתמש בפרשנותו של המתמטיקאי והפיזיקאי ארנסט שטוקלברג של הפוזיטרון כאלקטרון הנע אחורה בזמן.
עופר וינטר

ביוגרפיה

וינטר נולד וגדל בקריית אתא כבן בכור מתוך ארבעה אחים. לדבריו, את מורשת הקרב ספג מאביו דוד (דוצו), שבמהלך מלחמת יום הכיפורים לחם בגדוד 113 של השריון משני צדי תעלת סואץ במשך 19 ימים ברציפות. מבין הלוחמים המקוריים של גדוד זה נותרו בסיומה של המלחמה רק שבעה אנשים.
במהלך התיכון למד וינטר בפנימייה הצבאית-תורנית לפיקוד "אור עציון" לאחר מכן במכינה קדם-צבאית בני דוד במחזור ב'.
וינטר מתגורר במצפה נטופה, נשוי לרויטל ואב לשמונה. הוא המח"ט הצעיר ביותר שהפך לסבא.
בתו איילה נשואה ליפתח, בנו של אל"ם אופק בוכריס.

שירות צבאי

וינטר התגייס לצה"ל ועבר מסלול הכשרה כלוחם בסיירת מטכ"ל. לאחר קורס קציני חי"ר מונה למפקד צוות ביחידת מגלן, שאליה הגיע בעקבות מפקדו טל רוסו. הוא נטל חלק בעשרות פעולות, בהן מבצע ענבי זעם, שבו לחם כמפקד פלוגה. לאחר מכן עבר לחטיבת גבעתי ופיקד על פלוגה בגדוד צבר. בין השנים 2000–2002 פיקד על סיירת גבעתי והוביל אותה במבצעים, בעיקר ברצועת עזה.
בשנת 2003 הועלה לדרגת סגן-אלוף ומונה למפקד גדס"ר גבעתי. בתקופת כהונתו לחם הגדוד כנגד ארגוני הטרור הפלסטינים ברצועת עזה במהלך האינתיפאדה השנייה. באפריל 2004 עוטר בצל"ש מאת אלוף פיקוד הדרום על חלקו בהובלת הגדוד בפעילות זו. במאי 2004 ספג הגדוד שישה הרוגים באסון הנגמ"ש הראשון, שבו הושמד נגמ"ש של פלוגת ההנדסה. על רצף הפעולות שביצע גדוד הסיור תחת פיקודו עוטר הגדוד ב-14 באפריל 2005 בעיטור המופת.
בשנת 2005 מונה לנציג צה"ל בצבא ארצות הברית. ב-2007 מונה למפקד יחידת דובדבן. ביוזמתו השתתפה היחידה לראשונה בלחימה ברצועת עזה במסגרת מבצע עופרת יצוקה. בתקופת פיקודו זכתה היחידה בפרס הרמטכ"ל ליחידות מצטיינות על פעילות מבצעית.
בדצמבר 2009 הועלה לדרגת אלוף-משנה ומונה למפקד חטיבה 646, חטיבת צנחנים במילואים של פיקוד הדרום. במאי 2011 מונה למפקד החטיבה הצפונית ברצועת עזה.

מפקד חטיבת גבעתי

ב-22 באוגוסט 2013 נכנס לתפקיד מפקד חטיבת גבעתי, ופיקד עליה בין היתר במבצע צוק איתן. בראשית המבצע, ב-9 ביולי 2014, התפרסם "דף מפקד לקרב" שכתב לחיילי החטיבה ובו, בנוסף למסרים כגון הדגשת עמידה במשימה והגנת העם והמולדת, כתב:
"ההיסטוריה בחרה בנו להיות בחוד החנית של הלחימה באויב הטרוריסטי העזתי, אשר מחרף מנאץ ומגדף, אלוקי מערכות ישראל. [...] אני נושא עיני לשמיים וקורא עמכם 'שמע ישראל, ה' אלוקינו, ה' אחד'. ה' אלוקי ישראל היה נא מצליח דרכינו, אשר אנו הולכים ועומדים להילחם למען עמך ישראל כנגד אויב המנאץ שמך"
 דף המפקד פורסם באמצעי התקשורת ועורר דיון בנושא מקומה של הדת והאמונה בצבא.
במהלך המבצע חשפה החטיבה בפיקודו מנהרות לחימה ותשתיות אשר שימשו את ארגון החמאס, והשתתפה בין היתר בקרב רפיח.
בינואר 2015, בעקבות הדחת מפקד גדוד צבר בחשד להטרדות מיניות, החליט הרמטכ"ל בני גנץ לרשום למח"ט וינטר הערה פיקודית, בנימוק ש"באירוע זה נדרש היה לפעול על פי הנהלים והפקודות ולהכירם בצד הטיפול הפיקודי". עם זאת, הדגיש גנץ שמעורבותו של וינטר באירוע הייתה "מקצועית, ערכית וחדה".
באפריל 2015 וינטר קיבל את פרס מפא"ת לחשיבה יוצרת, על שיטה חדשנית שהגתה החטיבה בפיקודו, להתמודדות עם מנהרות הלחימה של רצועת עזה, ובמהלך מבצע צוק איתן היה שותף ליישומה.

תפקידי מטה בכירים

ביוני 2015 סיים את תפקידו בגבעתי ועבר ללמוד במשך כשנה במכללה לביטחון לאומי. ב-13 ביולי 2016 הועלה לדרגת תא"ל ומונה לראש מטה פיקוד מרכז.
באוקטובר 2018 מונה למזכירו הצבאי של שר הביטחון, אביגדור ליברמן, והמשיך בתפקיד תחת מחליפו בנימין נתניהו בתפקידו כשר הביטחון. ביולי 2019 החליט הרמטכ"ל אביב כוכבי למנותו למפקד עוצבת האש.
ASL איירליינס צרפת

היסטוריה

שורשיה של חברת התעופה ניתן לייחס ל"Companie générale aéropostale" - חברת תעופה צרפתית שפעלה בשנות העשרים והיא הייתה חלוצת משלוחי דואר בין אירופה, אפריקה ודרום אמריקה. זה היה במקור חלק מאייר פראנס מ-1947 עד ל-1991. בשנת 2000 כאשר החברה התחילה לתת שירותים עצמיים בשירות הדואר הלאומי של צרפת ואז החברה קיבלה את השם "אירופה איירפוסט" (בצרפתית: La Poste).
ב-14 במרץ 2008 ASL איירליינס אירלנד, רכשה באופן רשמי את חברת התעופה. המטוסים המשיכו בצביעתם הישנה, וכן באותו אות קריאה שהיה מלפני כן.
ב-4 ביוני 2015, קבוצת ASL איירליינס, חברת האם של אירופה איירפוסט, הודיע כי אירופה איירפוסט תמותג מחדש בשם ASL איירליינס צרפת.

פעילות החברה בישראל

החברה מפעילה החל מ-3 ביולי 2018 שתי טיסות שבועיות בין פריז-דה גול לתל אביב.
מקדש מיתרס

מקדש מיתרס הוא מיתראאום (מקדש רומאי לאל מיתרס) שהיה קיים בלונדוניום ושרידיו מוצגים כיום ברחוב המלכה ויקטוריה בלונדון.
במקור עמד מקדש זה על גדת נהר המים המתוקים וולברוק ששימש מקור מים ללונדון הרומאית, לונדוניום. המקדש, יחד עם החומה הרומאית של לונדון (המוצגת כיום בחצר מוזיאון העיר לונדון), הם השרידים היחידים שנותרו מלונדוניום. המקדש נתגלה בחפירות שנערכו במהלך הבנייה מחדש של הסיטי לאחר שזו נהרסה בהפצצות של הגרמנים במלחמת העולם השנייה. בשל ההכרח לבנות במקום בו נתגלה המקדש הועתקו השרידים בשלמותם למקומם הנוכחי, ברחוב המלכה ויקטוריה.
הירוקאזו קורה־אדה

ביוגרפיה

פרק זה לוקה בחסר. אנא תרמו לוויקיפדיה והשלימו אותו.

סגנון והשפעות

רבים משווים את קורה־אדה לבמאי היפני הגדול יסוג'ירו אוזו, בעוד הוא עצמו טוען כי הוא מושפע מקן לואץ'. 
בראיון שנערך בשנת 2009, קורה־אדה חשף כי הסרט Still Walking מבוסס על משפחתו.
גרנד פרי אבו דאבי

היסטוריה

אירוע הפורמולה 1 הראשון התקיים באבו דאבי בפברואר 2007 והיה אירוע הפורמולה הגדול שהתקיים מחוץ לסבב התחרויות. במהלך האירוע הוכרז כי אבו דאבי תצטרף לסבב התחרויות החל משנת 2009. איתיחאד איירווייז, חברת התעופה של אבו דאבי הוכרזה כספונסרית הראשית של האירוע.
המירוץ הראשון תוכנן להתקיים ב-15 בנובמבר 2009 כמירוץ האחרון בעונה. ביטול גרנד פרי צרפת וקנדה הוביל להקדמת אירוע, שהתקיים בסופו של דבר ב-1 בנובמבר. סבסטיאן פטל היה הנהג שניצח את הגרנד פרי הראשון עבור קבוצת רד בול. פטל ניצח גם את המרוץ השני, שנערך בשנת 2010. לואיס המילטון ניצח את הגרנד פרי של 2011 וקימי רייקונן ניצח בשנת 2012. עבור רייקונן היה זה הניצחון הראשון לאחר ששב להתחרות באליפות. פטל רשם את ניצחונו השלישי בשנת 2013, ניצחון שהבטיח לו את תואר האליפות הרביעי ברציפות. שנה לאחר מכן היה זה המילטון שניצח את המירוץ, בו חולקו מספר נקודות כפול, בדרך לזכייה באליפות.
מלון ניו-המפשייר

הדמויות והתמה

הרומן הוא רומן התבגרות, המתאר את קורותיה של משפחה אמריקאית מנקודת מבטו של הבן ג'ון, יליד 1942 (כאירווינג עצמו וכדמויות אחרות בספריו). אב המשפחה, אדם בעל חלומות, מקים בית מלון כושל בעיירת מולדתו דארי שבניו המפשייר, מדינה דלילת אוכלוסין בצפון מזרח ארצות הברית. חלומותיו של האב מובילים אותו ואת משפחתו לניהול מלון נוסף בווינה, ולבסוף מלון אחרון במדינת מיין שבארצות הברית. כל המלונות נקראים מלון ניו המפשייר וכולם כושלים מבחינה כלכלית, ירודים באיכותם - או שניהם גם יחד.
תפאורה זו הפכה את התבגרותם של חמשת ילדי משפחת ברי לבלתי שגרתית. דמויות אקצנטריות ובלתי שגרתיות כמו דובים (אמיתיים ומזויפים), זונות, טרוריסטים מהפכנים, עיוורים, ננסים, הומוסקסואלים, ולסביות מלווים את התבגרותם של הילדים. אירועים נוספים המוכרים מספריו של אירווינג מצויים גם כאן, ובשפע: אונס, מוות של בני משפחה קרובים, גילוי עריות, הצלחה ספרותית. אישיותם יוצאת הדופן של כל אחד מהאחים, יחד עם התמורות הדרמטיות של חייהם יוצרים הווי משפחתי מיוחד ובלתי נשכח.
הסיפר (נרטיב) העיקרי של הרומן הוא חלומות והתמודדות עם התנפצותם. נושא בולט נוסף המלווה את הסיפור הוא מעשה האונס ונסיונותיהם של קורבנותיו להמשיך בחייהם לאחריו.
בשנת 1984 עובד הרומן לסרט קולנוע בבימויו של טוני ריצ'רדסון, בכיכובם של ג'ודי פוסטר, ורוב לאו.
ויליאם פוקס (מפיק סרטים)

חייו

נולד בעיירה טולצ'ווה שבהונגריה למשפחה ממוצא יהודי-גרמני. משפחתו היגרה לארצות הברית, והשתקעה בניו יורק.
בשנת 1900 הקים חברה ראשונה בתחום תעשיית הבידור, ולאחר מכן עבר לרכישת ובניית אולמות קולנוע.
בשנת 1915 ייסד את חברת "Fox Film Corporation", שאולפניה ישבו בניו ג'רזי.
בשנת 1930 איבד את השליטה בחברה, ונקלע לפשיטת רגל.
בשנת 1935 מוזגה החברה שהקים לחברת פוקס המאה ה-20 על ידי דריל זאנוק וג'וזף שנק.
נפטר בשנת 1952 בניו יורק.
שידור וידאו דיגיטלי

שידור וידאו דיגיטלי (ידוע כ-DVB, ראשי תיבות של Digital Video Broadcasting) הוא שמו של קובץ תקנים פתוחים שהפכו לתקנים מקובלים בעולם לשידור דיגיטלי של טלוויזיה ווידאו. על כתיבת ותחזוקת התקנים אחראי גוף המכונה DVB Project, קונסורציום שבו חברות כ-270 חברות מהתחום. את התקנים מפרסמת "הוועדה הטכנית המשותפת" (Joint Technical Committee - בראשי תיבות JTC) ל"מכון תקני התקשורת האירופאים" (ETSI), ל"ועדה האירופאית לתקינה אלקטרוטכנית" (CENELEC) ול"איגוד השידור האירופי" (EBU).